CELEX: 32009R0032
Language: et
Date: 2009-01-16 00:00:00
Title: Komisjoni määrus (EÜ) nr 32/2009, 16. jaanuar 2009 , milles käsitletakse selliste impordilitsentside väljaandmist, mille kohta on 2009. aasta jaanuari seitsme esimese päeva jooksul esitatud taotlused AKV/ÜMT või EÜ/ÜMT päritolu kumulatsiooniga suhkru ning suhkru ja kakao segude jaoks määruse (EÜ) nr 1498/2007 alusel avatud tariifikvoodi raames

17.1.2009   
            
            
               ET
            
            
               Euroopa Liidu Teataja
            
            
               L 13/25
            
         
      KOMISJONI MÄÄRUS (EÜ) nr 32/2009,
   16. jaanuar 2009,
   milles käsitletakse selliste impordilitsentside väljaandmist, mille kohta on 2009. aasta jaanuari seitsme esimese päeva jooksul esitatud taotlused AKV/ÜMT või EÜ/ÜMT päritolu kumulatsiooniga suhkru ning suhkru ja kakao segude jaoks määruse (EÜ) nr 1498/2007 alusel avatud tariifikvoodi raames
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 27. novembri 2001. aasta otsust 2001/822/EÜ ülemeremaade ja -territooriumide assotsieerumise kohta Euroopa Ühendusega, (1) eriti selle III lisa artikli 6 lõike 4 viiendat lõiku,
   ning arvestades järgmist:
   
               (1)
            
            
               Komisjoni 18. detsembri 2007. aasta määrusega (EÜ) nr 1498/2007, milles sätestatakse AKV/ÜMT või EÜ/ÜMT päritolu kumulatsiooniga suhkru ning suhkru ja kakao segude jaoks impordilitsentside väljaandmise üksikasjalikud erieeskirjad, (2) on avatud suhkrusektori toodete imporditariifikvoot. Kõnealuse määruse artiklis 1 on sätestatud, et komisjoni 31. augusti 2006. aasta määrust (EÜ) nr 1301/2006, millega kehtestatakse ühised eeskirjad, et hallata põllumajandussaaduste ja -toodete imporditariifikvoote, mille suhtes kohaldatakse impordilitsentside süsteemi, (3) kohaldatakse kombineeritud nomenklatuuri kaubagruppi 17 ja CN-koodide 1806 10 30 ja 1806 10 90 alla kuuluvate selliste ÜMT päritolu toodete impordi suhtes, mis on saadud kumulatsioonist AKV ja/või EÜ päritolu suhkruga.
            
         
               (2)
            
            
               Määruse (EÜ) nr 1301/2006 artikli 7 lõikes 2 on sätestatud, et kui litsentsitaotlustes soovitud kogus ületab imporditariifikvoodi kehtivusperioodiks või alaperioodiks ettenähtud kogust, määrab komisjon jaotuskoefitsiendi, mida liikmesriigid rakendavad igas litsentsitaotluses märgitud koguse suhtes.
            
         
               (3)
            
            
               2009. aasta jaanuari esimese seitsme päeva jooksul ajavahemikuks 1. jaanuarist kuni 31. märtsini 2009 esitatud impordilitsentside taotlused hõlmavad saadaolevatest kogustest suuremaid koguseid. Seega tuleks kindlaks määrata, kui palju impordilitsentse võib välja anda, ja määrata taotletud kogustele jaotuskoefitsient ning peatada uute litsentsitaotluste esitamine 2009. aastaks,
            
         ON VASTU VÕTNUD KÄESOLEVA MÄÄRUSE:
   Artikkel 1
   Kvoodile järjekorranumbriga 09.4652 määruse (EÜ) nr 1498/2007 kohaselt ajavahemikuks 1. jaanuarist kuni 31. märtsini 2009 esitatud impordilitsentsitaotluste puhul antakse litsentsid välja taotletud koguste kohta, mille suhtes kohaldatakse jaotuskoefitsienti 68,292682 %.
   Uute taotluste esitamine 2009. aastaks peatatakse.
   Artikkel 2
   Käesolev määrus jõustub 17. jaanuaril 2009.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. jaanuar 2009
      
         
            Komisjoni nimel
         
         
            põllumajanduse ja maaelu arenduse peadirektor
         
         Jean-Luc DEMARTY
         
      
   
   
      (1)  EÜT L 314, 30.11.2001, lk 1.
   
      (2)  ELT L 333, 19.12.2007, lk 6.
   
      (3)  ELT L 238, 1.9.2006, lk 13.